Ivo Josipović nastojat će uspostaviti odnos dijaloga i suradnje s Crkvom
Drago Pilsel, teolog i novinar, a danas savjetnik u uredu za odnose s javnošću novoizabranog predsjednika Ive Josipovića, govori o stav
Pobjedu na predsjedničkim izborima Ive Josipovća, kandidata SDP-a koji nije vjernik već se izjašnjava kao agnostik, vrh Katoličke crkve dočekao je prilično hladno. Hrvatski mediji su primijetili da je Josipoviću na izbornoj pobjedi čak i američki predsjednik Obama čestitao prije nego predstavnici Katoličke crkve. Čestitka predsjednika Hrvatske biskupske konferencije Marina Srakića Josipoviću je stigla tek u utorak popodne, a kardinala Josipa Bozanića u četvrtak, tri dana nakon proglašenja službenih rezultata izbora. Za Josipovća je u drugom krugu glasalo nešto više od milijun i tri stotine tisuća birača, pa je očito da su za njega glasali i brojni vjernici - katolici. Komentatorica Jutarnjeg lista Jelena Lovrić konstatirala je da su se na predsjedničkim izborima 10.siječnja crkvena hijerarhija i vjernici našli na suprotnim stranama. Iako je Katolička crkva zauzela načelni stav neutralnosti u netom održanim predsjedničkim izborima, hijerarhija Katoličke crkve ipak se u drugom krugu predsjedničkih izbora svrstala na stranu jednog kandidata Milana Bandića. Kardinal Josip Bozanić primio je Bandića tjedan dana prije održavanja drugog kruga izbora, a vrh Katoličke crkve nije se e energično ogradio kad je Bandić nekoliko dana nakon toga susreta izjavio da uživa podršku hrvatskih biskupa i čitave crkvene hijerarhije. I oltari i ispovjedaonice korišteni su za agitiranje za Milana Bandića. Drago Pilsel, teolog i novinar, a danas savjetnik u uredu za odnose s javnošću novoizabranog predsjednika Ive Josipovića podsjeća da se Josipović u rujnu prošle godine također sastao s kardinalom Bozanićem, a tijekom kampanje i s biskupima Devčićem, Mrzljakom te kardinalom Vinkom Puljićem. Ti su susreti, međutim, ističe Pilsel, bili privatne naravi i nisu razglašavani „na sa zvona“ Zato Pilsel ne zamjera kardilanu Bozaniću što se sastao s Bandićem, ali smatra nedopustivim termin toga susreta , tjedan dana prije održavanje drugog presudnog kruga izbora. Pilsel dodaje: Crkveni vrh novoizabranom predsjedniku nije poslao poruku samo odugovlačenjem s čestitkom. Urednik Glasa Koncila Ivan Miklenić u uvodniku objavljenom u postizbornom broju tih novina ističe da Josipovićev izbor nije demokratski iskorak za Hrvatsku. Miklenić ne dovodi u pitanje legalnost i legitimnost novoizabranog predsjednika, ali ističe da je izabran glasovima manje do jedne trećine hrvatskih birača, da uz stranke koje su ga javno podržale, iza Josipovića stoje i određeni centri moći skriveni od očiju javnosti, ne precizirajući o kojim se centrima radi. Centri moći su, prema uredniku Glasa Koncila, snažno podupirali nerealne ambicije nekih desnih kandidata i tako spriječili pojavljivanje snažnog kandidata desnog centra. Miklenić tvrdi da je Josipović uživao i podršku umirovljenog vojnog establishmenta. Evo kako Drago Pilsel gleda na uvodni komentar urednika Glasa Koncila: